אמל מורקוס

אמל מורקוס (בערבית: أمل مرقس; נולדה ב-11 ביולי 1968) היא שחקנית וזמרת פלסטינית אזרחית ישראל.

ביוגרפיה

מורקוס נולדה למשפחה נוצרית בכפר יאסיף שבגליל. היא אחת משש בנותיהם של נביהה ונימר מורקוס, ממנהיגי המפלגה הקומוניסטית הישראלית, אשר כיהן במשך 20 שנה כראש מועצת כפר יאסיף. למדה משחק בבית צבי ושיחקה בתוכניות בטלוויזיה החינוכית ובסדרה רחוב סומסום. בפסטיגל 1986 שרה עם אלון אולארצ'יק את השיר העברי-ערבי "שלום סלאם". בשנת 2003 זכתה בפרס השחקנית הטובה ביותר במסגרת פסטיבל תיאטרון חיפה. כמו כן היא שימשה כשופטת בתוכנית New Star, גרסה פלסטינית של "כוכב נולד".

מורקוס שיתפה בעבר פעולה בהופעות עם ג'ואן באאז, רוברט ואייט, מרסדס סוסה, גליקריה ועוד. בשנת 2007 הוציאה אלבום, "נענע יא נענע", שכלל גרסאות לשירי עם פלסטיניים.

מורקוס זכתה בסיקור תקשורתי רב בהשתתפותה בסינגל וקליפ החדש של להקת הראפ הערבי "דם" הנקרא "לו יכולתי לחזור בזמן" שיצא לאור בשנת 2013 חלק מאלבום הלהקה "דבקה על הירח" (Dabke on the Moon).

מורקוס חברת המועצה הציבורית של ארגון בצלם.

אלבומים
 אמל (أمل), 1998
 שווק (شوق), 2004
 נענע יא נענע (نعنع يا نعنع), 2007
 בע'ני (بغني), 2011
 פתח אל-ורד (فتح الورد), 2015

קישורים חיצוניים

 

 
 אורלי נוי, קול באישה מהפכה: אמל מורקוס חובקת אלבום חדש, באתר שיחה מקומית, 24 בדצמבר 2015

הערות שוליים

שחקניות ערביות ישראליות
שחקניות ישראליות
שחקנים ערבים ישראלים
זמרות ערביות ישראליות
זמרים ערבים ישראלים
זמרים השרים בערבית
מלחינות ישראליות
מלחינים ישראלים
מנחות טלוויזיה ישראליות
ערביות נוצריות ישראליות
ערבים נוצרים ישראלים
משתתפות הפסטיגל
בוגרות בית צבי
בוגרי בית צבי
כפר יאסיף: אישים
ישראליות שנולדו ב-1968
ישראלים שנולדו ב-1968